Pengawa bebaris LGBTQ

Pengawa bebaris LGBTQ (ke mega dikelala enggau nama pengawa LGBTQ, pengerami LGBTQ, tauka protes LGBTQ) iya nya pengawa ti ngerami sosial enggau penerima diri, pengulih, hak undang-undang, enggau temegah ati lesbian, gay, biseksual, transgender enggau queer (LGBTQ). Pengawa nya kekadang mega nyadika demonstrasyen ke hak undang-undang baka tikah sama gender. Tebal agi nyadi ninting taun di serata dunya Barat, lalu sekeda nyadi ninting bulan Jun dikena ngingatka penyarut Stonewall taun 1969 di Nengeri New York, ti nyadi maya ti beguna amat dalam gerak sosial LGBTQ moden.  Pengawa bebaris nya nguji nempa komuniti sereta bebasaka sejarah gerak balas nya. Dalam taun 1970, pengawa bebaris LGBTQ enggau pemantah diatur ba Chicago, New York City, Los Angeles, enggau San Francisco urung ulang taun keterubah Stonewall. Pengawa nya nyadi ninting taun lalu ngerembai ba renggat entarabansa. Ba taun 2019, New York enggau dunya ngintu pengerami pengawa bebaris LGBTQ entarabansa pemadu besai dalam sejarah: Stonewall 50 - WorldPride NYC 2019, ngingatka genap 50 taun Penyarut Stonewall, enggau lima juta iku orang datai di Manhattan aja. Pengawa bebaris LGBTQ mega nyadi ba endur mengeri di serata dunya, nyengkaum ba menua Argentina, Australia, Brazil, Kanada, Chile, Denmark, Finland, Peranchis, Israel, Jipun, Mexico enggau Amerika Serikat.

Kereban sanding